"Incredibil!" Florin Prunea, necruțător după FC Hermannstadt - Dinamo
Sibienii au primit vizita "câinilor" în prima etapă a play-out-ului Superligii României. La capătul celor 90 de minute, FC Hermannstadt a obținut toate cele trei puncte.
"Incredibil!" Florin Prunea, necruțător după FC Hermannstadt - Dinamo
Florin Prunea, fost internațional român, remarcat absențele lui Dinamo, Gnahore și Politic, și susține că echipa din Ștefan cel Mare a avut extrem de mari probleme la Sibiu în prima etapă a play-out-ului.
- De asemenea, Prunea a precizat că niciun jucător nu a fost pe măsura așteptărilor
"Nu am crezut că absența lui Gnahore și Politic pot să deregleze în halul ăsta problemele. Păi pe benzi a fost o diferență extrem de mare. Incredibil.
Nu găsești unul care a jucat bine. Prea mare diferența între ce s-a întâmplat în meciurile trecute și prima repriză de astăzi (n.r. de duminică)", a spus Florin Prunea, potrivit DigiSport.
FC Hermannstadt - Dinamo 3-0
După un gol anulat în minutul 14, Ianis Stoica a punctat în cele din urmă pe tabela de marcaj în prima parte, în minutul 38 al partidei de pe Stadionul Municipal.
Tot în prima parte, FC Hermannstadt a rezolvat meciul. Raul Opruț a majorat diferența în minutul 41, iar Cristi Neguț a înghețat tabela de marcaj la 3-0 în minutul 45+1.
Urmăriți SPORT.RO și pe Google News